Με τη θερμοκρασία να φτάνει τους 30 βαθμούς Κελσίου το μεσημέρι της Δευτέρας, η ιδιοκτήτρια ενός σκύλου στο Ηράκλειο, θεώρησε σωστό να τον παρατήσει κλειδωμένο για πολλές ώρες μέσα στο αυτοκίνητό της.

Το μόλις 2 μηνών κουτάβι, μη αντέχοντας τις υψηλές θερμοκρασίες στο πορτμπαγκάζ του αυτοκινήτου άρχισε να γαβγίζει.



Ευτυχώς το αντιλήφθηκαν περαστικοί οι οποίοι και ειδοποίησαν την αστυνομία.

Άνδρες της ομάδας ΔΙΑΣ έσπευσαν στο σημείο απεγκλώβισαν το ζώο και αναζήτησαν την ιδιοκτήτρια.

Όπως προέκυψε από τις έρευνες των αστυνομικών το σκυλάκι βρίσκονταν κλειδωμένο στο όχημα περισσότερες από 3 ώρες.



Η ιδιοκτήτρια του σκύλου οδηγήθηκε στο Αστυνομικό Μέγαρο Ηρακλείου. Μάλιστα εκτός από την κακοποίηση του ζώου της επιβλήθηκαν και διοικητικά πρόστιμα καθώς δεν είχε προβεί στη σήμανση και καταγραφή των στοιχείων του με ψηφιακή ταυτότητα (τσιπ), και δεν είχε βιβλιάριο υγείας.

Η εγκατάλειψη ενός ζώου στο αμάξι τους καλοκαιρινούς μήνες, μπορεί ακόμη και να προκαλέσει το θάνατό του.

Πηγή: cretapost.gr